**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL BIUDŽETINIŲ ĮSTAIGŲ PLUNGĖS R. ŽEMAIČIŲ KALVARIJOS MOTIEJAUS VALANČIAUS GIMNAZIJOS IR PLUNGĖS R. ŽEMAIČIŲ KALVARIJOS LOPŠELIO - DARŽELIO reorganizavimo ir reorganizavimo sąlygų APRAŠO patvirtinimo**

2018 m. gegužės 24 d. Nr. T1 -

Plungė

Vadovaudamasi Lietuvos Respublikos civilinio kodekso 2.96 ir 2.97 straipsniais, Lietuvos Respublikos biudžetinių įstaigų įstatymo 4 ir 14 straipsniais, Lietuvos Respublikos švietimo įstatymo 44 straipsnio 2 dalimi ir Plungės rajono savivaldybės tarybos 2018 m. kovo 29 d. sprendimu Nr. T1-46 „Dėl sutikimo reorganizuoti ir pertvarkyti biudžetines įstaigas“, Plungės rajono savivaldybės taryba nusprendžia:

1. Reorganizuoti nuo 2018 m. rugsėjo 1 d. Plungės r. Žemaičių Kalvarijos lopšelį - darželį prijungimo prie Plungės r. Žemaičių Kalvarijos Motiejaus Valančiaus gimnazijos būdu.

2. Patvirtinti Biudžetinių įstaigų Plungės r. Žemaičių Kalvarijos Motiejaus Valančiaus gimnazijos ir Plungės r. Žemaičių Kalvarijos lopšelio - darželio reorganizavimo sąlygų aprašą (pridedama).

3. Pavesti Plungės rajono savivaldybės merui, Savivaldybės administracijos direktoriui, Plungės r. Žemaičių Kalvarijos Motiejaus Valančiaus gimnazijos ir Plungės r. Žemaičių Kalvarijos lopšelio - darželio vadovams įgyvendinti sprendimo 2. punkte nurodytą Biudžetinių įstaigų Plungės r. Žemaičių Kalvarijos Motiejaus Valančiaus gimnazijos ir Plungės r. Žemaičių Kalvarijos lopšelio - darželio reorganizavimo sąlygų aprašą.

4. Įgalioti Plungės r. Žemaičių Kalvarijos lopšelio - darželio direktorę Romutę Daračienę teisės aktų nustatyta tvarka iš Juridinių asmenų registro išregistruoti Plungės r. Žemaičių Kalvarijos lopšelį - darželį ir atlikti kitus, su tuo susijusius, veiksmus ne vėliau kaip 2018 m. rugpjūčio 31 d.

Savivaldybės meras

SUDERINTA:

Administracijos direktorius G. Bagužis

Kalbos tvarkytojas A. Eidukaitis

Juristas V. Tumas

Švietimo, kultūros ir sporto skyriaus vedėjas G. Rimeikis

Sprendimą rengė Švietimo, kultūros ir sporto skyriaus vyr. specialistė V. Ruginytė

PATVIRTINTA

                                                                                    Plungės rajono savivaldybės

 tarybos 2018 m. gegužės 24 d.

 sprendimu Nr. T1-

**BIUDŽETINIŲ ĮSTAIGŲ PLUNGĖS R. ŽEMAIČIŲ KALVARIJOS MOTIEJAUS VALANČIAUS GIMNAZIJOS IR PLUNGĖS R. ŽEMAIČIŲ KALVARIJOS LOPŠELIO - DARŽELIO REORGANIZAVIMO SĄLYGŲ APRAŠAS**

 **I SKYRIUS**

**BENDROSIOS NUOSTATOS**

1. Biudžetinių įstaigų Plungės r. Žemaičių Kalvarijos Motiejaus Valančiaus gimnazijos ir Plungės r. Žemaičių Kalvarijos lopšelio - darželio reorganizavimo sąlygų aprašas (toliau – Aprašas) nustato Plungės r. Žemaičių Kalvarijos lopšelio - darželio reorganizavimą prijungimo prie Plungės r. Žemaičių Kalvarijos Motiejaus Valančiaus gimnazijos būdu.

**II SKYRIUS**

**INFORMACIJA APIE REORGANIZAVIME DALYVAUJANČIUS JURIDINIUS ASMENIS**

2. Reorganizuojamas juridinis asmuo, kurio:

2.1. pavadinimas – Plungės r. Žemaičių Kalvarijos lopšelis - darželis (toliau – Žemaičių Kalvarijos lopšelis - darželis);

2.2. teisinė forma – biudžetinė įstaiga;

2.3. buveinė: Vienuolyno g. 2, LT-90442 Žemaičių Kalvarijos mstl., Plungės r.;

2.4. kodas 191129714;

2.5. registro tvarkytojas – valstybės įmonė Registrų centras.

3. Reorganizavime dalyvaujantis juridinis asmuo, kurio:

3.1. pavadinimas – Plungės r. Žemaičių Kalvarijos Motiejaus Valančiaus gimnazija (toliau – Žemaičių Kalvarijos Motiejaus Valančiaus gimnazija);

3.2. teisinė forma – biudžetinė įstaiga;

3.3. buveinė:. Gluosnių al.1, LT-90443 Žemaičių Kalvarijos mstl., Plungės r;

3.4. kodas 191131551;

3.5. registro tvarkytojas – valstybės įmonė Registrų centras.

**III SKYRIUS**

**REORGANIZAVIMO TIKSLAS, PAGRINDIMAS IR BŪDAS.**

**PO REORGANIZAVIMO VEIKLĄ BAIGIANTIS IR VEIKLĄ TĘSIANTIS JURIDINIAI ASMENYS**

4. Reorganizavimo pagrindimas – reorganizavimas vykdomas įgyvendinant Nacionalinę švietimo politiką, vadovaujantis Plungės rajono savivaldybės tarybos 2018 m. kovo 29 d. sprendimu Nr. T1- 46 „Dėl sutikimo reorganizuoti ir pertvarkyti biudžetines įstaigas“. Tai sukurs optimalias sąlygas ugdymo individualizavimo galimybėms didinti pagal bendrojo ugdymo mokyklų programas.

Pagrindinis reorganizavimo tikslas – racionalesnis ir efektyvesnis turimų išteklių panaudojimas, pertvarkant švietimo įstaigų tinklą, tenkinant vaikų poreikius, užtikrinant mokymo ir mokymosi kokybę, bei efektyvesnis Savivaldybės biudžeto lėšų panaudojimas.

5. Reorganizavimo būdas – Žemaičių Kalvarijos lopšelis - darželis reorganizuojamas prijungimo prie Žemaičių Kalvarijos Motiejaus Valančiaus gimnazijos būdu. Prijungus Žemaičių Kalvarijos Motiejaus Valančiaus gimnazijoje bus vykdomos ikimokyklinio, priešmokyklinio, pradinio, pagrindinio ugdymo ir akredituota vidurinio ugdymo programos.

6. Reorganizavimo pabaiga – Žemaičių Kalvarijos lopšelio - darželio, kaip savarankiško juridinio asmens, išregistravimo iš Juridinių asmenų registro data (ne vėliau kaip 2018 m. rugpjūčio 31 d.).

7. Po reorganizavimo veiklą tęsia juridinis asmuo, kurio:

7.1. pavadinimas – Plungės r. Žemaičių Kalvarijos Motiejaus Valančiaus gimnazija;

7.2. teisinė forma – biudžetinė įstaiga;

7.3. buveinė: Gluosnių al.1, LT-90443 Žemaičių Kalvarijos mstl., Plungės r.;

7.4. kodas 191131551;

7.5. savininkas – Plungės rajono savivaldybė. Savininko teises ir pareigas įgyvendinanti institucija – Plungės rajono savivaldybės taryba;

7.6. registro tvarkytojas – valstybės įmonė Registrų centras.

8. Žemaičių Kalvarijos Motiejaus Valančiaus gimnazijai pereina visos reorganizuoto Žemaičių Kalvarijos lopšelio - darželio teisės ir pareigos.

**IV SKYRIUS**

**REORGANIZUOJAMO JURIDINIO ASMENS IR TĘSIANČIO VEIKLĄ PO REORGANIZAVIMO JURIDINIO ASMENS FUNKCIJOS**

9. Žemaičių Kalvarijos lopšelio - darželio direktorius ir Žemaičių Kalvarijos Motiejaus Valančiaus gimnazijos direktorius:

9.1. Iki 2018 m. balandžio 6 d. apie Reorganizavimo sąlygų aprašo parengimą vieną kartą viešai paskelbia švietimo įstaigos nuostatuose nurodytame šaltinyje, švietimo įstaigos ir Savivaldybės interneto svetainėse bei raštu praneša visiems kreditoriams.

9.2. Ne vėliau kaip pirmą Reorganizavimo sąlygų aprašo paskelbimo dieną Juridinių asmenų registrui pateikia dokumentus (skelbimą apie Reorganizavimo sąlygų aprašo paskelbimą spaudoje, prašymą įregistruoti juridinio asmens teisinį statusą, Reorganizavimo sąlygų aprašą ir dokumentą, patvirtinantį, kad sumokėtas mokestis už Reorganizavimo sąlygų aprašo įregistravimą), reikalingus reorganizuojamų įstaigų statusui įregistruoti.

9.3. Iki 2018 m. gegužės 14 d. teisės aktų nustatyta tvarka teikia Plungės rajono savivaldybės tarybai tvirtinti Žemaičių Kalvarijos lopšelio - darželio ir Žemaičių Kalvarijos Motiejaus Valančiaus gimnazijos Reorganizavimo sąlygų aprašą, kurį per 5 dienas nuo patvirtinimo pateikia valstybės įmonei Juridinių asmenų registrui.

10. Žemaičių Kalvarijos Motiejaus Valančiaus gimnazijos direktorius iki 2018 m. birželio 1 d. parengia ir teikia Plungės rajono savivaldybės tarybai tvirtinti Žemaičių Kalvarijos Motiejaus Valančiaus gimnazijos naujos redakcijos nuostatus, kuriuos iki 2018 m. rugpjūčio 31 d. pateikia registruoti valstybės įmonei Juridinių asmenų registrui.

11. Žemaičių Kalvarijos lopšelio - darželio direktorius teisės aktų nustatyta tvarka išregistruoja Žemaičių Kalvarijos lopšelį - darželį iš valstybės įmonės Juridinių asmenų registro iki 2018 m. rugpjūčio 31 d.

12. Žemaičių Kalvarijos lopšelio - darželio direktorius apie švietimo įstaigos reorganizavimąraštu praneša kiekvieno vaiko vienam iš tėvų (globėjų) ne vėliau kaip per vieną mėnesį nuo sprendimo priėmimo dienos.

13. Žemaičių Kalvarijos lopšelio - darželio ir Žemaičių Kalvarijos Motiejaus Valančiaus gimnazijos direktoriai iki 2018 m. gegužės 14 d. suderina Žemaičių Kalvarijos Motiejaus Valančiaus gimnazijos pareigybių sąrašą ir etatų skaičių su Plungės rajono savivaldybės administracijos Švietimo, kultūros ir sporto skyriumi (toliau – Skyrius).

14. Žemaičių Kalvarijos Motiejaus Valančiaus gimnazijos direktorius iki 2018 m. birželio 1 d. teikia Savivaldybės tarybai Žemaičių Kalvarijos Motiejaus Valančiaus gimnazijos didžiausią leistiną pareigybių sąrašą.

15. Plungės rajono savivaldybės meras teisės aktų nustatyta tvarka įspėja Žemaičių Kalvarijos lopšelio – darželio direktorių apie darbo sąlygų pasikeitimą ar atleidimą, nesutikus dirbti pakeistomis sąlygomis.

16. Žemaičių Kalvarijos lopšelio - darželio direktorius surengia konsultacijas su darbuotojų atstovais apie darbo sąlygų pasikeitimą pagal poreikį, bet ne vėliau kaip per vieną mėnesį nuo sprendimo reorganizuoti priėmimo.

17. Žemaičių Kalvarijos lopšelio - darželio direktorius teisės aktų nustatyta tvarka įspėja darbuotojus apie darbo sąlygų pasikeitimą ar galimą atleidimą, jeigu jie nesutinka dirbti pakeistomis darbo sąlygomis.

18. Darbuotojų, su kuriais darbo sutartys sudarytos su Žemaičių Kalvarijos lopšeliu - darželiu, darbo santykiai tęsiami Žemaičių Kalvarijos Motiejaus Valančiaus gimnazijoje. Nesutarus dėl darbo santykių tęsimo Žemaičių Kalvarijos Motiejaus Valančiaus gimnazijoje, darbo sutartys nutraukiamos iki 2018 m. rugpjūčio 31 d. Lietuvos Respublikos darbo kodekso nustatyta tvarka. Darbo sutarčių nutraukimo pagrindas taip pat būtų etatų ir klasių (grupių) komplektų skaičiaus mažinimas, patvirtintas Plungės rajono savivaldybės tarybos.

19. Skyrius ieško galimybių darbuotojus, kurių pareigybės panaikinamos, įdarbinti kitose rajono švietimo įstaigose ir apie jas informuoja Žemaičių Kalvarijos lopšelio - darželio direktorių.

20. Plungės rajono savivaldybės administracijos Finansų ir biudžeto skyrius parengia ir teikia Plungės rajono savivaldybės tarybai tvirtinti patikslintą Žemaičių Kalvarijos Motiejaus Valančiaus gimnazijos 2018 metų biudžeto programos sąmatą.

**V SKYRIUS**

 **TURTO VERTINIMAS IR INVENTORIZAVIMO TVARKA**

21. Administracijos direktoriaus įsakymu sudaroma komisija Žemaičių Kalvarijos lopšelio - darželio direktoriaus reikalų perdavimui - priėmimui.

22. Žemaičių Kalvarijos lopšelio - darželio direktoriui pavedama inventorizuoti valdomą Savivaldybės ir valstybės turtą, dalyvaujant Žemaičių Kalvarijos Motiejaus Valančiaus gimnazijos materialiai atsakingam asmeniui.

23. Žemaičių Kalvarijos lopšelio - darželio teisės, pareigos ir joms vykdyti reikalingi dokumentai, inventorizuotas turtas (išskyrus nekilnojamąjį), archyvai, informacija apie įformintus bendruosius dokumentus (išskyrus buhalterinės apskaitos dokumentus) teisės aktų nustatyta tvarka pagal perdavimo ir priėmimo aktus perduodami po reorganizavimo veiksiančiai Žemaičių Kalvarijos Motiejaus Valančiaus gimnazijai iki 2018 m. rugpjūčio 31 d. Ilgalaikis nekilnojamasis turtas perduodamas Plungės rajono savivaldybės administracijai.

24. Pasirašius perdavimo ir priėmimo aktą, nuo pasirašymo momento už Žemaičių Kalvarijos lopšelio - darželio perduotų apskaitos dokumentų ir finansinės atskaitomybės bei kitų dokumentų apsaugos organizavimą atsako Žemaičių Kalvarijos Motiejaus Valančiaus gimnazijos direktorius.

**VI SKYRIUS**

**BAIGIAMOSIOS NUOSTATOS**

25. Žemaičių Kalvarijos lopšelio - darželio ir Žemaičių Kalvarijos Motiejaus Valančiaus gimnazijos direktoriai reorganizacijos metu užtikrina nepertraukiamą uždavinių ir funkcijų, nustatytų Lietuvos Respublikos švietimo įstatyme, biudžetinių įstaigų nuostatuose bei kituose teisės aktuose, vykdymą.

26. Pasirašius turto perdavimo - priėmimo aktus, Žemaičių Kalvarijos lopšelio - darželio herbinis antspaudas ir spaudas sunaikinami įstatymų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**PLUNGĖS RAJONO SAVIVALDYBĖS ADMINISTRACIJOS ŠVIETIMO, KULTŪROS IR SPORTO SKYRIUS**

**AIŠKINAMASIS RAŠTAS**

**PRIE SPRENDIMO PROJEKTO**

**„DĖL BIUDŽETINIŲ ĮSTAIGŲ PLUNGĖS R. ŽEMAIČIŲ KALVARIJOS MOTIEJAUS VALANČIAUS GIMNAZIJOS IR PLUNGĖS R. ŽEMAIČIŲ KALVARIJOS LOPŠELIO - DARŽELIO REORGANIZAVIMO IR REORGANIZAVIMO SĄLYGŲ APRAŠO PATVIRTINIMO“**

2018 m. balandžio 30 d.

Plungė

**1. Parengto teisės akto projekto tikslas –** patvirtintiBiudžetinių įstaigų, Plungės r. Žemaičių Kalvarijos Motiejaus Valančiaus gimnazijos ir Plungės r. Žemaičių Kalvarijos lopšelio – darželio reorganizavimo sąlygų aprašą.

**2. Teisės akto projekto esmė**, **rengimo priežastys ir motyvai.**

Plungės rajono savivaldybės bendrojo ugdymo mokyklų tinklo pertvarkos 2016-2020 metų bendrojo plano pakeitimo, patvirtinto Plungės rajono savivaldybės tarybos 2018 m. kovo 29 d. sprendimu Nr. T1-45 „Dėl Plungės rajono savivaldybės tarybos 2016 m. gruodžio 22 d. sprendimo Nr. T1-316 „Dėl Plungės rajono savivaldybės bendrojo ugdymo mokyklų tinklo pertvarkos 2016-2020 metų bendrojo plano patvirtinimo“ pakeitimo“, 1 priedo 5 punkte numatyta iki 2018 m. rugpjūčio 31 d. prijungti Plungės r. Žemaičių Kalvarijos lopšelį – darželį, perkeliant ikimokyklinio ir priešmokyklinio ugdymo grupes į gimnazijos patalpas.

Reorganizavimas vykdomas įgyvendinant Nacionalinę švietimo politiką, vadovaujantis Plungės rajono savivaldybės tarybos 2018 m. kovo 29 d. sprendimu Nr. T1- 46 „Dėl sutikimo reorganizuoti ir pertvarkyti biudžetines įstaigas“. Tai sukurs optimalias sąlygas ugdymo individualizavimo galimybėms didinti pagal bendrojo ugdymo mokyklų programas.

Žemaičių Kalvarijos lopšelis - darželis reorganizuojamas prijungimo prie Žemaičių Kalvarijos Motiejaus Valančiaus gimnazijos būdu. Prijungus Žemaičių Kalvarijos Motiejaus Valančiaus gimnazijoje bus vykdomos ikimokyklinio, priešmokyklinio, pradinio, pagrindinio ugdymo ir akredituota vidurinio ugdymo programos.

 **3. Lėšų poreikis (jeigu teisės aktui įgyvendinti reikalingos lėšos**). 400 tūkst. Eur. skirta rekonstravimo darbams iš priemonės „Vykdyti švietimo įstaigų modernizavimą ir infrastruktūros gerinimą“. Papildomai lėšų reikės Juridinių asmenų registro paslaugoms.

**4. Laukiami rezultatai.** Plečiama savivaldybės bendrojo ugdymo mokyklų tipų įvairovė bei įgyvendinamas Plungės rajono savivaldybės bendrojo ugdymo mokyklų tinklo pertvarkos 2016-2020 metų bendrojo plano pakeitimas, patvirtintas Plungės rajono savivaldybės tarybos 2018 m. kovo 29 d. sprendimu Nr. T1-45.

**5. Kita svarbi informacija.**

**6. Numatomo teisinio reguliavimo poveikio vertinimas**

|  |  |
| --- | --- |
| **Sritys** | **Numatomo teisinio reguliavimo poveikio vertinimo rezultatai** |
| **Teigiamas poveikis** | **Neigiamas poveikis** |
| *Ekonomikai* |  | *nenumatomas* |
| *Finansams* | *Racionalus lėšų panaudojimas* | *nenumatomas* |
| *Socialinei aplinkai* | *Vienoje švietimo įstaigoje bus vykdomas ikimokyklinis, priešmokyklinis, pradinis, pagrindinis ugdymas ir akredituota vidurinio ugdymo programa* | *nenumatomas* |
| *Viešajam administravimui* |  | *nenumatomas* |
| *Teisinei sistemai* |  | *nenumatomas* |
| *Kriminogeninei situacijai* | *Korupcijai įtakos neturės* | *nenumatomas* |
| *Aplinkai* |  | *nenumatomas* |
| *Administracinei naštai* |  | *nenumatomas* |
| *Regiono plėtrai* |  | *nenumatomas* |
| *Kitoms sritims, asmenims ar jų grupėms* |  | *nenumatomas* |

Rengėja Švietimo, kultūros ir sporto skyriaus vyr. specialistė V. Ruginytė